พอดีไม่ได้กินยาคุมมาเป็นเวลา8-9เดือนแล้วค่ะทีนี้กลับมากินแผงแรกยี้ห้อเดิมนะค่ะกินวันแรกที่มีประจำเดือนตอนนี้2อาทิตย์แล้วเลือดไหลไม่หยุดค่ะอยากทราบว่าผิดปกติไหมค่ะแล้วเจ็บหน้าอกด้วยนะค่ะ ขอบค่ะ
สวัสดีค่ะ หากได้เริ่มทานยาคุมกำเนิดในวันแรกที่มีประจำเดือน ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีสำหรับอาการมีเลือดออกหลังจากทานยาคุม อาจเป็นผลข้างเคียงจากยาที่ทำให้มีเลือดออกกะปริดกะปรอยได้ รวมถึงทำให้มีอาการเจ็บหน้าอกได้ โดยปกติ เมื่อทานยาต่อเนื่องไปซักระยะ คือประมาณ 1-2 แผง เลือดที่ออกจะค่อยๆ ลดน้อยลงจนหายไปดังนั้น หากเลือดที่ออกมีปริมาณไม่มาก แนะนำให้สังเกตอาการไปก่อน หากค่อยๆมาห่างขึ้นและน้อยลง ก็ไม่จำเป็นต้องทำอะไร แต่หากเลือดมีปริมาณมาก หรือไม่มีแนวโน้มที่จะลดลง หรือมีปวดท้องน้อยมาก ควรหยุดทานยาคุมกำเนิดไปก่อนค่ะ หากยังคงมีเลือดไหล ก็ควรไปพบสูติ-นรีแพทย์เพื่อตรวจค่ะ